അടുത്ത ശ്രമത്തിനായി തയ്യാറെടുക്കുകയായിരുന്നു.
ഇതുവരെ
ഇല്ല!
അങ്ങേയ്ക്ക് വിഷം തരികയാണ്.
-അത് എത്ര മോശമാണ്? -അതിദാരുണം.
നിന്നെ വടക്കെ ഗോപുരത്തിലേക്ക് മാറ്റണം.
രക്ഷപ്പെടാൻ ശ്രമിച്ചപ്പോൾ വീണുപോയിക്കാണും.
ഇനി ശവമെന്തിനാ? നിൻ്റെ കയ്യിൽ വിൽപ്പത്രം ഉണ്ടല്ലോ.
-തീർച്ചയായും വിൽപ്പത്രം ഉണ്ട്. -അതിൽ എൻ്റെ പേരുണ്ട്.
ലേഡി ജെയ്ൻ ഗ്രേയെയും അവളുടെ കുടിയൻ ഭർത്താവിനെയും കണ്ടെത്തുക. അവരെ കൊന്നേക്ക്.
ഒരു മൃഗ-മാനവ-മാനവ മിശ്രവിവാഹത്തിനുള്ള ശിക്ഷയെന്താണെന്ന് നിനക്കറിയുമോ?
ഞാൻ ആരോടെങ്കിലും പറഞ്ഞാൽ, നമ്മളെല്ലാം തീരും.
നന്നായി, നേരെ പിടിക്കൂ.
നീയൊരു അടിപൊളി കിങ്ങ്സ്ലാൻഡ് ഭടൻ ആയിത്തീരും ഹോഡ്ജ്കിൻസ്.
ഇതുപോലെയാണോ മിസ്റ്റർ ഫിലിപ്സ്?
എനിക്ക് വിവാഹമോചനം വേണം.
എനിക്ക് ഭയാനകമായൊരു കാര്യം പറയാനുണ്ട്. എഡ്വേർഡ് മരിച്ചുകഴിഞ്ഞു.
അപ്പോൾ നീ രാജ്ഞിയാകും.
ശരിയാണ്, ഞാൻ രാജ്ഞിയാകും.
നമ്മൾ തോൽപ്പിച്ച ആ മനുഷ്യർ കിംഗ്സ്ലാൻഡ് ഭടന്മാരാണ്.
അവരെന്തിന് നമ്മളെ കൊല്ലാൻ നോക്കണം?
ലോർഡ് സെയ്മൂർ, രാജാവിൻ്റെ വിൽപ്പത്രം.
എഡ്വേർഡ് രാജാവിൻ്റെ വിൽപ്പത്രം എൻ്റെ കയ്യിലുണ്ട്.
രാജാവ് നിങ്ങളെ കിരീടാവകാശിയായി പ്രഖ്യാപിച്ചിരിക്കുന്നു.
ജെയ്ൻ രാജ്ഞി നീണാൾ വാഴട്ടെ.
ഇംഗ്ലണ്ടിൻ്റെ പുതിയ ഭരണാധികാരിയെ കാണൂ,
ക്വീൻ ജെയ്ൻ ഗ്രേ.
ഒപ്പം അവരുടെ സഹചാരി, ഗിൽഡ്ഫോർഡ് ഡഡ്ലി.
ഇത് നമ്മുടെ പരാങ്മുഖരായ ദമ്പതിമാരുടെ സ്വപ്ന സാക്ഷാത്കാരമാണോ?
അതോ ഇതൊരു ദുഃസ്വപ്നം അവതരിക്കുകയാണോ?
എല്ലാം ശുഭകരമായി അവസാനിക്കുമെന്ന് എനിക്കുറപ്പാണ്.
മൈ ക്വീൻ ജെയിൻ
മഹാറാണി.
-മഹാറാണി. -മഹാറാണി.
ഞാനും നിന്നെ "മഹാറാണി" എന്നു വിളിക്കണോ?
വേണ്ട, നീയെന്നെ ജെയ്ൻ എന്നു വിളിച്ചോളൂ. ഒന്നും മാറിയിട്ടില്ല.
എല്ലാം മാറി.
ഇപ്പോൾ മുതൽ നമ്മൾ ഇവളെ "മഹാറാണി തിരുമനസ്സുകൊണ്ട്" എന്നു വിളിക്കണം,
"ഇംഗ്ലണ്ടിലെ രാജ്ഞി."
മഹാറാണി തിരുമനസ്സ്.
ജെയ്ൻ മണിക്കൂറുകളോളം ആഘാതത്തിലായിരുന്നു.
പക്ഷേ അവളുടെ അമ്മ ഈ തലത്തിലുള്ള ബഹുമാനവും ഭക്തിയും പ്രകടിപ്പിക്കുന്നത്,
സത്യത്തിൽ, വിവരക്കേടാണ്.
നീ അവൾക്ക് എങ്ങനെ ആ കിരീടം നൽകി?
നിൻ്റടുത്ത് വിൽപ്പത്രമുണ്ടെന്നും എൻ്റെ പേരാണെന്നും നീ പറഞ്ഞു.
എൻ്റടുത്ത് 'ഒരു' വിൽപ്പത്രം ഉണ്ടെന്നാ പറഞ്ഞത്.
നോക്ക്, ഞാനിത് പരിശോധിക്കാം.
ഡാഡിയുടെ മേലങ്കി കണ്ണഞ്ചിപ്പിക്കുന്നു.
ഞാനായിരുന്നു ഡാഡിയുടെ ആദ്യസന്താനം.
എഡ്വേർഡിനുമുമ്പ് ഞാനാവണമായിരുന്നു.
ഇപ്പോൾ, സിംഹാസനത്തിൽ ആദ്യമായൊരു പെണ്ണ്,
അത് നാശം പിടിച്ച ജെയ്ൻ ഗ്രേ ആണ്!
അവളുടെ പേരുതന്നെ ബോറടിക്കും.
അവളെ ഞാൻ തന്നെ കൊല്ലേണ്ടി വരും.
ശരിക്കും? എങ്ങനെ? പറയാൻ വിരോധമുണ്ടോ?
ഇല്ല. നീ അതെല്ലാം വീണ്ടും കുളമാക്കും.
-പ്ലീസ്! മേരി, എന്നെ പുറത്താക്കരുത്. -ഇല്ല.
ഞാനവരെ നിരീക്ഷിക്കാം. എല്ലാവർക്കും രഹസ്യങ്ങളുണ്ട്.
എന്നിട്ട് നമ്മൾ രാജ്യം അവർക്കെതിരായി തിരിക്കാം.
എൻ്റെ പ്രിയാ.
ഉടൻ തന്നെ ഞാൻ സിംഹാസനത്തിൽ എനിക്ക് അവകാശപ്പെട്ട ഇടം നേടും, നീ രാജാവായും.
പിന്നെ നമ്മുടെ രക്തശുദ്ധിയുള്ള മാനവ സന്താനങ്ങൾ ആയിരം വർഷം ഭരിക്കും.
-ശരിയാണ്. -ശരിയാണോ?
-നിൻ്റെ മൃഗശാലയുടെ താക്കോൽ തരൂ. -എന്താ?
താക്കോൽ! മൃഗശാല! ഉടൻ!
റാണി ഉണർന്നു.
ഞാൻ...
ഇത് എഡ്വേർഡിൻ്റെ കിടക്കയാണോ?
അവൻ്റെ വസ്ത്രം.
ഇനിയിത് നിങ്ങളുടേതാണ് മഹാറാണി.
എനിക്ക് സുഖമില്ലെന്ന് തോന്നുന്നു.
എല്ലാവരും പുറത്ത് പോകൂ!
ദുഃഖം നിങ്ങളെ ഒറ്റയടിക്കല്ല ബാധിക്കുക.
അത് അലകളായി വരുന്നു,
ഈ ലോകത്തിലെ ഏറ്റവും ദുഃഖകരമായ ഹാങ്ങോവർ പോലെ.
അവൻ എങ്ങനെ ഇത് എന്നോടു ചെയ്തു?
എനിക്ക് ഒരു മുന്നറിയിപ്പും തരാതെ. ഇത് വളരെ സാധാരണമാണ്.
എഡ്വേർഡ് എന്തിന് എൻ്റെ പേരു പറയണം?
റാണി അനുവദിക്കുമെങ്കിൽ,
രാജാവ് നിങ്ങളെ വളരെ ബഹുമാനത്തോടെയാണ് കണ്ടിരുന്നത്.
ഞാനും അവനെ സ്നേഹിച്ചിരുന്നു.
അവസാന സമയത്ത് ഞാൻ അദ്ദേഹത്തിനൊപ്പം ഉണ്ടായിരുന്നെങ്കിൽ.
ആശ്വാസം നൽകാൻ.
ദൂതൻ പറഞ്ഞത് അവൻ ജനാലവഴി എടുത്തു ചാടി എന്നാണ്.
അത് സത്യമാണോ?
അവർ പറയുന്നത് അദ്ദേഹം വിഷബാധമൂലമുള്ള അവസാനഘട്ട മതിഭ്രമത്തിലായിരുന്നു എന്നാണ്.
ലോർഡ് ഡഡ്ലി അദ്ദേഹത്തിന് കുറെ നാളായി കുറേശ്ശെ വിഷം നൽകി വരികയായിരുന്നു.
നിങ്ങൾ തമാശപറയാറുണ്ടോ?
അപൂർവ്വമായി. ലോർഡ് ഡഡ്ലിയെ രാജഹത്യയ്ക്ക് തടവിലാക്കിയിരിക്കയാണ്.
നിങ്ങൾ അവസാന സമയത്ത് കൂടെ ഇല്ലായിരുന്നു എന്നു നിങ്ങൾ പറഞ്ഞു. അതെന്താണ്?
അദ്ദേഹത്തിന് വടക്കേ ഗോപുരത്തിൽ തനിയേ കഴിയണമായിരുന്നു.
ആ തണുത്തുറഞ്ഞ വടക്കേ ഗോപുരത്തിൽ സ്വയം പീഡനമനുഭവിക്കാൻ അവൻ തയ്യാറായെന്നോ?
ഇല്ല, ഞാനത് വിശ്വസിക്കില്ല.
ഞാനും.
ആ കൊലപാതകി ശരിക്കും അവളുടെ ശ്വശ്വരനായിരിക്കുമോ?
ആ ചിന്ത അമ്പരപ്പിക്കുന്നതാണ്.
പക്ഷേ അയാളല്ലെങ്കിൽ പിന്നെ ആര്?
അതായത്, ആരാണ്?
അതായത്, ആര്?
ഗിൽഡ്ഫോർഡ്.
തനിക്ക് സുഖമാണോ?
തനിക്കറിയാമല്ലോ. താനോ?
തനിക്കറിയാമല്ലോ.
ഇത് ഇംഗ്ലീഷുകാർ വൈകാരിക പ്രക്ഷുബ്ധത സമ്മതിച്ചുകൊടുക്കുന്നതിന് അടുത്തെത്തും.
ക്ഷമിക്കണം, ഞാൻ താമസിച്ചുപോയി. ഞാൻ...
താൻ അച്ഛനെ കാണാൻ പോയോ?
അദ്ദേഹം നിരപരാധിയാണെന്ന് ആണയിടുന്നു.
അദ്ദേഹം നിരപരാധിയാണെന്ന് കരുതുന്നോ?
എൻ്റെ ഡാഡി ഒരിക്കൽ കവൻ്റി പ്രഭുവിനെ അയർലണ്ടിലേക്ക് നാടുകടത്തി,
അയാളുടെ ലേസ് മേക്കർ മോഷ്ടിക്കാനായി.
അയാൾ ഒരു പറ്റീരുകാരനായ ചെറ്റയാണ്, പക്ഷേ ഒരു കൊലയാളിയല്ല.
ജെയ്ൻ, ഞാൻ വാക്കുതരുന്നു.
ആരോ ഉണ്ട്.
എഡ്വേർഡിനെ കൊന്നവരാരോ, അവർ നമ്മളെയും കൊല്ലാൻ നോക്കി.
ആരാണിത് ചെയ്തതെന്ന് എനിക്ക് കണ്ടെത്തണം. അവനോടുള്ള കടപ്പാടാണത്.
നാം കണ്ടെത്തും.
നേരം വെളുക്കാറായി.
തനിക്ക് നിൽക്കാനായെങ്കിലെന്നാ ആഗ്രഹം.
വഴങ്ങിത്തുടങ്ങിയോ...
മെരുക്കാനാവാത്ത ജെയ്ൻ ഗ്രേ?
മനസ്സാക്ഷിക്കുത്തില്ലാത്ത ഗിൽഡ്ഫോർഡ് ഡഡ്ലിക്ക് വികാരം വരുന്നോ?
നമുക്കിത് ചെയ്യാനാവില്ല.
എനിക്കറിയാം.
നാം രണ്ടാളും വളരെ സൂക്ഷിക്കണം ജെയ്ൻ.
ഈ സ്ഥലം സുരക്ഷിതമല്ല.
ഉണരൂ! ഉന്മേഷത്തോടെ എഴുന്നേൽക്കൂ.
രാജ്ഞിയായുള്ള ആദ്യദിവസം.
വേഗമാകട്ടെ! നിങ്ങളുടെ രാജ്യം കാത്തുനിൽക്കുന്നു.
ഗുഡ് മോണിംഗ് അമ്മേ. ചാൾസ്.
ജെയ്നിന് ഭാഗ്യമുണ്ട്.
അമ്മേ, ഇത് ഇത്ര പ്രധാനമാണോ?
എനിക്കെൻ്റെ പഴയവസ്ത്രങ്ങൾ തന്നെ മതി.
ഇല്ല, പറ്റില്ല. നീ റാണിയാണ്.
ഒരു ഭരണാധികാരിയെപ്പോലെ അല്ലെങ്കിൽ, ആളുകൾ നിന്നെ അതായി അംഗീകരിക്കില്ല.
താനണിഞ്ഞ രത്നങ്ങളുടെ ശോഭയിൽ ഹെൻട്രി രാജാവ് തിളങ്ങുന്നുണ്ടായിരുന്നു.
നിനക്ക് തിളങ്ങണ്ടേ?
ശരി. ആ പച്ച മതി, പ്ലീസ്.
നമ്മളിനി കിരീടധാരണ മഹോത്സവത്തിലേക്ക് കടക്കുകയാണ്.
വിരുന്നുകൾ, ഘോഷയാത്രകൾ, മത്സരങ്ങൾ.
അഭിഷേകത്തിന് പുതിയ എണ്ണയ്ക്ക് പറഞ്ഞു, പിന്നെ ചെങ്കോലും അംശവടിയും മിനുക്കണം,
അധികമില്ല, അവ തെന്നുന്നതു വരെ അല്ല.
പക്ഷേ അവ നന്നായി തിളങ്ങും.
കൊള്ളാം.
ഇത് ദൈവികമാണ്.
നീ എന്തിനാ വിവാഹമോതിരം അണിഞ്ഞിരിക്കുന്നത്?
അമ്മ ഇവളെ ലെസ്റ്ററിനെക്കൊണ്ട് കല്യാണം കഴിപ്പിച്ചു.
എന്താ?
നിങ്ങളെ വിശ്വസിക്കാൻ കൊള്ളില്ല!
-അയാൾ മരിച്ചു. കുഴപ്പമില്ല. -അയാൾ മരിച്ചു. കുഴപ്പമില്ല.
ഇനി നീ നിൻ്റെ അവജ്ഞകലർന്ന പ്രസംഗം തുടങ്ങുന്നതിനു മുമ്പ്,
ഇത് കേൾക്കണം. ഞാൻ കാരണം,
നമ്മളിപ്പോൾ ധനികരും സുരക്ഷിതരും സന്തുഷ്ടരുമാണ്. അപ്പോൾ...
ഇത് ഒരുപാട് സമയം എടുക്കുമോ? എനിക്ക് പ്രിവി കൗൺസിലിനോട് സംസാരിക്കണം.
ലോർഡ് ഡഡ്ലിയെപ്പറ്റിയോ?
തൻ്റെ അച്ഛൻ നിരപരാധിയാണെന്ന് ഗിൽഡ്ഫോർഡ് കരുതുന്നു.
ഡഡ്ലിമാർ എപ്പോഴും അവരുടെ അച്ഛന്മാർ നിരപരാധികളാണെന്ന് കരുതും,
അവരൊരിക്കലും അങ്ങനെയല്ല, അവരെ എപ്പോഴും വധിച്ചിരുന്നു.
തൻ്റെ പേരിൽ ഒരു നിരപരാധിയെ വധിക്കുന്നത് എഡ്വേർഡ് ആഗ്രഹിക്കില്ല.
എനിക്ക് തയ്യാറാകണം.
-ജെയ്ൻ, ഞാൻ നിനക്ക് കുറച്ചുപദേശം തരട്ടേ? -വേണ്ട!
ഇനിമുതൽ നീ മനസ്സ് നിയന്ത്രണത്തിൽ വച്ച് ശാന്തയായി, അതിലുപരി രാജകീയമായിരിക്കണം.
അൻജൗവിലെ മാർഗരറ്റ് പറഞ്ഞിട്ടുണ്ട്, "ഇന്നിൽ ജീവിക്കുക."
അവളുടെ ഭർത്താവിന് ഇടയ്ക്ക് ഭ്രാന്ത് വരുമായിരുന്നു,
എങ്കിലും ഇതെങ്ങനെ അവൾക്ക് സഹായകമായി എന്നറിയില്ല, എങ്ങനെയോ അത് സഹായിച്ചു.
ഞാൻ പറഞ്ഞത്, നീ രാജ്ഞിയാണ്. അങ്ങനെ പെരുമാറുക.
ഞാനങ്ങനെ ഉദ്ദേശിക്കുന്നു.
കാതറിൻ, അത് നിനക്കുള്ളതല്ല! അരുത്.
എനിക്ക് ഒരുപാത്രം നല്ല മൃദുവായ ആപ്പിളുകൾ വേണം,
അന്നന്ന് പറിച്ചത്, ബ്രൗൺ പാടുകളും മറ്റും ഉണ്ടാവാൻ പാടില്ല.
പ്രാതലിന് എനിക്ക് സ്പെയിനിൽ നിന്നുള്ള ഏറ്റവും മികച്ച ചുവന്ന വൈൻ വേണം,
പിന്നെ ഉച്ചഭക്ഷണത്തിന് ഏറ്റവും മികച്ച റെനിഷ് വൈനും.
നമ്മൾ എത്തിയല്ലോ!
പിന്നെ, ഈ വാതിൽ തനിയെ തുറക്കില്ല, തുറക്കൂ.
ആഹാ.
ഇതെനിക്ക് സഹിക്കാനാവും.
ശരി, എല്ലാവരും പുറത്തു പൊയ്ക്കോളൂ.
ഞാനിത് നേടി.
ജെയ്ൻ രാജകീയമായി കാണപ്പെടണം,
പക്ഷേ, എന്തായിത്...
ഈ മണ്ടന്മാരെ നോക്കൂ.
ഞാൻ നിരപരാധിയാണ്!
ഞാൻ മഹാറാണിയുടെ മുന്നിൽ മുട്ടുകുത്തി ദയവ് യാചിക്കുന്നു. പ്രാണസങ്കടത്തോടെ!
ഈ വാചകം കേൾക്കുന്നതാണ് പ്രാണസങ്കടം.
എൻ്റെ നേരേ നെറ്റിചുളിക്കാതെടാ മൂക്കൊലിക്കുന്ന വൃത്തികെട്ടവനേ.
ഇവിടുന്ന് നോക്കിയാൽ എനിക്ക് നിൻ്റെ മൂക്കിനകം വരെ കാണാം.
ഡഡ്ലി, ആ ടൊഫാന നിങ്ങളുടെ പോക്കറ്റിൽ ആയിരുന്നു.
അതെന്നോട് വിശദീകരിക്കൂ. ഇതൊരു കൽപ്പനയാണ്!
ഈയം കൊണ്ട് നിർമ്മിച്ച ഭാരമുള്ളൊരു വിഷഡപ്പി ഞാൻ വെനീസിൽ നിന്ന് വാങ്ങിയ
എൻ്റെ വെൽവെറ്റ് കുപ്പായത്തിൻ്റെ കീശയിലിട്ട്
അത് നശിപ്പിക്കുമെന്ന് നിങ്ങൾ ശരിക്കും കരുതുന്നുണ്ടോ? അതായത്...
പിന്നെ അതെങ്ങനെ അവിടെ വന്നു? പറയൂ.
മഹാറാണീ, ദയവായി വസ്തുതകൾ ശ്രദ്ധിക്കുക.
നിങ്ങൾ ഇയാളുടെ ഗൂഢാലോചന മറന്നുപോകുന്നു.
പക്ഷേ, രാജാവിൻ്റെ മരണത്തിൻ്റെ നേരിട്ടുള്ള ഫലമായി,
ലോർഡ് ഡഡ്ലിയുടെ പിന്മുറക്കാർ കിരീടാവകാശികളാകും.
ഇത്തരമൊരു നടപടി മൂലം.
ഇയാൾക്ക് അതിനുള്ള മാർഗ്ഗവും ലക്ഷ്യവും ഉണ്ടായിരുന്നു,
പിന്നെ രാജാവിൻ്റെ ഉപദേശകനായി, അവസരവും.
എനിക്കൊരു സാക്ഷിയുമുണ്ട്.
എന്ത് സാക്ഷി?
എൻ്റെ പാചകക്കാരി.
ഒരു പാചകക്കാരി!
ലോർഡ് ഡഡ്ലി ഇപ്പറഞ്ഞ വിഷം നൽകുന്നത് അവർ കണ്ടു.
കള്ളം, കള്ളമാണെല്ലാം!
എടോ വിഡ്ഢി!
മുമ്പും, ഇതുവരേയ്ക്കുമുള്ള എല്ലാ നേതാക്കളെയും പോലെ
അവൾക്കും കൈവന്നിരിക്കുന്നത് അസ്വസ്ഥമായ ഒരു ഭരണമാണെന്ന് ജെയ്ൻ മനസ്സിലാക്കുകയാണ്...
ചാൾസ്.
...ഐക്യമില്ലാത്ത ഒരു രാജ്യത്തെ.
മറ്റൊരു പേരിൽ പറഞ്ഞാൽ...
ചാൾസ്.
...ഒരു പൊറാട്ടുനാടകം.
ആ പാചകക്കാരിയെ കണ്ടെത്തൂ.
അന്ന് ആൾ സെയിൻ്റ്സ് ദിന വിരുന്നിൻ്റെ തലേന്നായിരുന്നു എന്ന് നിനക്ക് ഉറപ്പാണോ?
തീർച്ചയായും. എനിക്ക് അടുക്കളയിൽ ഒരുപാടുനേരം നിൽക്കേണ്ടിവന്നു,
പിന്നെ ആ രാത്രി എനിക്ക് മൂക്കിൽനിന്ന് ചോരവന്നു,
അതിനാൽ ഞാൻ ചോര നിർത്താൻ ഒരു കഷണം ബ്രഡ് എടുക്കാൻ താഴേക്കു പോയി,
അറിയാമല്ലോ, അത് നല്ല സഹായകമാണ്.
-അപ്പോഴാണ് ഞാനീ തെമ്മാടിയെ കാണുന്നത്. -ലോർഡ് ഡഡ്ലി.
അത് ശരിയാണ്. അയാൾ തന്നെ.
രാജാവിനുള്ള സൂപ്പിൽ ഒരു പൊടി വിതറുന്നു.
കൊട്ടാരം നാൾവഴിപ്പുസ്തകം കൊണ്ടുവരൂ.
അത് വിഷമായിരുന്നു എന്ന് നീ എങ്ങനെയറിഞ്ഞു? നീയത് കണ്ടോ?
കണ്ടു, അയാളത് ഒരു പാത്രത്തിലാ കൊണ്ടുവന്നത്.
എന്തുതരം പാത്രം?
സ്വർണ്ണനിറമുള്ള ഒന്ന്. അതേ. തിളങ്ങുന്നത്.
ഒരു സ്വർണ്ണപ്പാത്രം. ഒരു പെട്ടി അല്ല.
അതേ. അത്... അങ്ങ് കിഴക്കുനിന്നുള്ളത്.
കിഴക്കുനിന്നോ? എന്ത്, ചൈനയിൽ നിന്നോ?
കിഴക്കൻ നോർവിച്ചിൽ നിന്ന്.
അവിടെ ഇപ്പോ നല്ല കാലാവസ്ഥയാണ്.
മഹാറാണിയുടെ എല്ലാ ചോദ്യങ്ങൾക്കും തൃപ്തികരമായ ഉത്തരം ലഭിച്ചോ?
നിൻ്റെ സമയത്തിന് നന്ദി.
തീർച്ചയായും മഹാറാണീ.
ഒരേയൊരു കാര്യം കൂടി.
കൊട്ടാരം നാൾവഴിപ്പുസ്തകം പറയുന്നത് അന്ന് നീ ജോലി ചെയ്തിരുന്നില്ല എന്നാണ്.
ആ തെമ്മാടിയും
ആ പൊടിയും...
നീ കള്ളം പറയുന്നു. അതിനും നിനക്ക് കഴിവില്ല.
ലോർഡ് ഡഡ്ലിയെ ഉടൻ വിട്ടയയ്ക്കുക.
നീ എന്തിനാണ് ഇത് ചെയ്തത്?
ആരെങ്കിലും നിർബന്ധിച്ചോ അതോ പണം തന്നോ?
ഉത്തരം പറയൂ!
പിന്നെ, കള്ളസാക്ഷി പറയുന്നതിനുള്ള ശിക്ഷ കൃഷ്ണമണികൾ ചൂഴ്ന്നെടുക്കലാണ്
എന്ന് ഞാൻ നിന്നെ ഓർമ്മിപ്പിക്കുന്നു.
ഒരു സ്പൂൺ കൊണ്ട്.
നിർബന്ധിച്ചോ അതോ പണം തന്നോ?
വേഗം പറയൂ!
അവൾക്കു പിന്നാലെ!
മൃഗ-മാനവൻ! അതിനെ പിടിക്ക്!
ദൈവങ്ങളേ.
മൃഗ-മാനവൻ.
ആ പാചകക്കാരി മൃഗ-മാനവനായിരുന്നോ?
അതേ. അതിനാൽ ഞാനവളെ കമ്പിയിൽ കയറ്റി.
മഹാറാണിക്ക് സ്വാഗതം.
സെയ്മൂർ, നിങ്ങൾക്ക് ആളുകളെ വെറുതേ കൊല്ലാനാവില്ല. ആ സ്ത്രീ...
സ്ത്രീയല്ല. മൃഗ-മാനവൻ.
അപ്പോൾ, ഡഡ്ലി ശരിക്കും നിരപരാധിയായിരുന്നു.
ആ പാചകക്കാരിയായിരുന്നു വിഷം നൽകിയത്, എന്നിട്ടവൾ കഥയുണ്ടാക്കി.
അഭിനന്ദനങ്ങൾ.
എൻ്റെ ദൈവമേ, ഈ നാറ്റം!
വൃത്തികെട്ട ജന്തുക്കൾ.
-അതാണത്. -രാജകുമാരി.
ഒരു ചെറിയ സഹായത്തിനു പകരമായി ഞാൻ നിനക്ക്
സ്വാതന്ത്ര്യവും ധനവും വാഗ്ദാനം ചെയ്യുന്നു.
നിനക്കതിൽ താത്പര്യമുണ്ടെങ്കിൽ ഈ പെട്ടിക്കുള്ളിൽ കയറൂ.
അല്ലെങ്കിൽ തൻ്റെ അടുത്ത പരീക്ഷണത്തിനായി ലോർഡ് സെയ്മൂർ തിരിച്ചുവരും വരെ
ഇവിടെ നിൽക്കൂ.
നിൻ്റെ തീരുമാനമാണ്.
സമാധാനിക്കൂ. സൂര്യാസ്തമയം അടുക്കുന്നു.
നിങ്ങളിവിടെ സുരക്ഷിതനാണ്.
പുതിയ ലായങ്ങൾ, പഴയവയെക്കാൾ വലുത്.
ഞാൻ നിങ്ങൾക്ക് കഴിയുന്നത്ര സൗകര്യമുണ്ടാക്കാൻ ശ്രമിച്ചിട്ടുണ്ട് പ്രഭോ.
നിൽക്കൂ. നിങ്ങളിപ്പോൾ ഈ കുതിരയെ "പ്രഭോ" എന്നുവിളിച്ചോ?
ലോർഡ് സെയ്മൂർ, ഞാൻ "മൈലർ" എന്നാണ് പറഞ്ഞത്.
ഇവൻ്റെ പേര് മൈലർ എന്നാണ്.
ഓടിക്കോ.
നിങ്ങളുടെ കുതിര അലഞ്ഞുനടക്കാൻ സമ്മതിക്കരുത്. എൻ്റെടോ.
ഞാനിവനെ കെട്ടാം.
ആ തെണ്ടി ഡഡ്ലി ലായങ്ങളിൽ നിന്ന് കൊട്ടാരം കുതിരക്കാരെ പറഞ്ഞുവിട്ടു എന്നു ഞാൻ കേട്ടു.
അതെന്താ?
ഡഡ്ലി കുടുംബത്തിന് അവരുടെ സ്വന്തം കുതിരക്കാരുണ്ട്.
പിന്നെ അത് റാണിയുടെ ആജ്ഞയുമായിരുന്നു പ്രഭോ.
ഈ കിടക്ക ആരുടെയാണ്?
പിന്നെ ഈ വേഷങ്ങൾ ആരുടെയാണ്?
-എൻ്റെയാണ് പ്രഭോ. -അല്ല. ഇത് വെൽവെറ്റാണ്.
നിങ്ങളുടെ യജമാനൻ്റെയാവും.
അല്ല. ഇതിന് ഒരേയൊരു വിശദീകരണം മാത്രമേയുള്ളൂ.
റാണി ഗിൽഡ്ഫോർഡ് ഡഡ്ലിയെ
ഇതിനകം തന്നെ കിടക്കയിൽ നിന്ന് ചവിട്ടിപ്പുറത്താക്കി.
സത്യമാണ് പ്രഭോ.
ഞാനങ്ങയെ പുറത്തേക്ക് കൊണ്ടുപോകട്ടേ?
നിങ്ങളാ പാചകക്കാരിയെപ്പറ്റി കേട്ടോ?
ഈ കൊട്ടാരത്തിൽ എല്ലായിടവും ഇനിയും ഒരുപാട് മൃഗ-മാനവന്മാരുണ്ടെന്ന് ഞാൻ വാതുവയ്ക്കാം.
നമ്മൾ നടക്കുമ്പോൾ ഒരുപക്ഷേ അങ്ങേയ്ക്ക് എന്നോട് പറയാനാകും.
എൻ്റെ വാള്.
അതെൻ്റെ കയ്യിൽ ഇല്ലായിരുന്നെങ്കിൽ, സത്യത്തിൽ എനിക്കെൻ്റെ തല നഷ്ടമായേനെ.
കുതിരകൾ...
കുളമ്പുള്ള എലികളാണവ, സത്യം.
എനിക്കൊരു ഡ്രിങ്ക് വേണം.
പെറ്റൂണിയ?
പെറ്റൂണിയ! നീ എവിടെയാണ്?
നിനക്ക് സ്വന്തമല്ലാത്ത ഒന്ന് നീ എടുത്തു സഹോദരീ.
ദയവായി അവളെ ഉപദ്രവിക്കരുത്.
ഞാനും സെയ്മൂറും വിഡ്ഢികളാണെന്ന് നീ കരുതുന്നോ?
എഡ്വേർഡിൻ്റെ വിൽപ്പത്രം.
നീയത് മോഷ്ടിച്ചു.
എഡ്വേർഡിന് അനന്തരാവകാശിയെ തീരുമാനിക്കാനുള്ള അവകാശമുണ്ടായിരുന്നു.
എടീ കള്ളീ.
പ്ലീസ്, അവളെ വിടൂ.
നിനക്ക് നിൻ്റെ സഹോദരിയെക്കാൾ ഈ നായയോടാണ് പ്രിയം.
അല്ല. മേരി, പ്ലീസ്. എനിക്ക് മാപ്പുതരൂ. എന്നോട് ക്ഷമിക്കൂ.
നീ ഇതിന് പ്രായശ്ചിത്തം ചെയ്യണം.
ചെയ്യാം. ഞാൻ വാക്കുതരുന്നു.
ആ പെട്ടി കണ്ടോ?
അകത്തെന്താണ്?
അതെപ്പറ്റി നീ വിഷമിക്കേണ്ട.
അത് ജെയ്ൻ മഹാറാണിയുടെ അരികിൽ വയ്ക്കണം. ഇന്നുരാത്രി.
അതിൻ്റെ അകത്ത് നോക്കരുത്.
ഒരാളോടും പറയുകയും അരുത്.
അത്ഭുതം. മോണ്ടിയാഗിൾ പ്രഭ്വി, അല്ലെങ്കിൽ ഞാനവളെ വിളിക്കുന്നതുപോലെ,
മൗണ്ട്എവരിതിങ്, അവൾ ഒരു തോഴിയാകാം എന്ന് പറഞ്ഞിരിക്കുന്നു.
ശരി. ആ നരകം പിടിച്ച ബഹളമൊന്ന് നിർത്താമോ?
ലേഡി സോമർസെറ്റ്.
മുഖസ്തുതി സന്ദേശങ്ങൾ ആസ്വദിക്കാൻ ജെയ്നിനു കഴിയുമായിരുന്നെങ്കിൽ,
ഫ്രാൻസെസിനെപ്പോലെ.
ഇപ്പോൾ സമയമെന്തായി?
"അനുമോദനങ്ങൾ." ഓ, അതവൾക്ക് ഒരു വലിയ വാക്കുതന്നെയാണ്.
ഞാൻ നിൻ്റെ അച്ഛനെ വിവാഹം കഴിച്ചപ്പോൾ അവളെന്നെ വിളിച്ചത് അറിയാലോ?
"ഒരലിവും ഇല്ലാത്ത, തൃപ്തയാകാത്ത, ഗൂഢാലോചനക്കാരി."
ആരാടീ ഇപ്പോൾ ഗൂഢാലോചനക്കാരി?
കാതറിനും മാർഗരറ്റുമായിരിക്കും എൻ്റെ തോഴിമാർ.
ശരി! പ്ലീസ്, ഞാൻ ആയിക്കോട്ടേ?
ആയിക്കോളൂ, കുഴപ്പമില്ല.
അപ്പൊ ഞാനോ?
ഇല്ല. എനിക്ക് നിനക്കായി വലിയ പ്ലാനുകളുണ്ട്.
മഹാറാണീ.
ബെസ്.
നിങ്ങൾക്കിത് ഇഷ്ടമാകും എന്ന് കരുതുന്നു.
പുസ്തകങ്ങൾ എനിക്ക് എപ്പോഴും ഏറെ ഇഷ്ടമാണ്.
-നന്ദി ബെസ്. -സന്തോഷം.
ഒന്നു നിൽക്കൂ.
ദയവായി നിൽക്കൂ. നമുക്ക് എന്തെങ്കിലും കുടിക്കാം.
എഡ്വേർഡിന് ടോസ്റ്റ് പറഞ്ഞ് സഭാജീവിതത്തെപ്പറ്റി സംസാരിക്കാം.
എനിക്ക് സന്തോഷമാണ്, മഹാറാണീ.
എൻ്റെ സഹോദരൻ ചീട്ടുകളിയിൽ എപ്പോഴും കള്ളക്കളി കളിച്ചിരുന്നു.
ശരിയാ! അവനെ ഓരോ തവണയും പിടികൂടുമ്പോൾ,
ചിരിച്ചുകൊണ്ട് വീണ്ടും കളിക്കാം എന്നുപറയും.
ബന്ധുക്കളോട് ഇല്ല എന്നു പറയാൻ ബുദ്ധിമുട്ടാണ്.
ബെസ്, ഇത് പറയൂ, സെയ്മൂറും എഡ്വേർഡും തമ്മിൽ നല്ല ബന്ധമായിരുന്നോ?
ഭരണാധികാരി ആയിരിക്കുന്നതിൻ്റെ ഒരു പ്രശ്നം,
അത് ദൈവികവും പരമ്പരാഗതവുമായ പൂർണ്ണാധികാരമാണെന്നുള്ള
ചോദ്യം ചെയ്യപ്പെടേണ്ട ചിന്തയ്ക്കപ്പുറം,
കൂറ് അത്ര നിസ്സാരമായി കരുതാവുന്നതല്ല എന്നതാണ്.
കൊട്ടാരം ഉപദേഷ്ടാക്കളിൽ നിന്നുപോലും.
ബെസ്, എഡ്വേർഡിനെപ്പറ്റി പറയുന്നത് നിന്നെ വിഷമിപ്പിക്കുന്നോ?
ഞാനവനെ മിസ് ചെയ്യുന്നു.
ഞാനും അവനെ മിസ് ചെയ്യുന്നു.
നീയിവിടെ ഉള്ളതിലും അവൻ നിന്നെ തെരഞ്ഞെടുത്തതിലും എനിക്ക് സന്തോഷമുണ്ട്.
അധികാരം എന്ന വിഷയത്തിൽ,
എനിക്ക് ഇസിഡോർ ഓഫ് സെവിലിൻ്റെ ചിന്തകളാണ്
ഏറ്റവും ചിന്തോദ്ദീപകമായി തോന്നിയത്.
എനിക്ക് പോകണം.
ബെസ് രാജകുമാരി.
-ഗിൽഡ്ഫോർഡ്. -ജെയ്ൻ.
നമുക്ക് തുടങ്ങാം?
-സെയ്മൂർ ആണ് എല്ലാറ്റിനും പിന്നിൽ. -എന്ത്?
അയാളാണ് എഡ്വേർഡിന് വിഷം കൊടുത്തത്. നമ്മളെകൊല്ലാൻ ആളെ അയച്ചതും അയാളായിരിക്കും.
-തൻ്റെ പക്കൽ തെളിവുണ്ടോ? -ഇതുവരെ ഇല്ല.
കൊട്ടാരം പാചകക്കാരിയായ ഒരു സാക്ഷിയെ ഞാൻ ചോദ്യം ചെയ്തുകൊണ്ടിരിക്കെ,
അവൾ ഭയപ്പെട്ടെന്നപോലെ സെയ്മൂറിനെ നോക്കുന്നത് ഞാൻ കണ്ടു.
എന്നിട്ടവൾ ഓടിപ്പോയി, ഒരു മൃഗ-മാനവനായി മാറി.
അപ്പോൾ അവർ അവളെ കൊന്നു.
നിസ്സാരമായി. അവൾ ഒന്നുമല്ലാത്തപോലെ.
ജെയ്ൻ, നമുക്ക് സംസാരിക്കണം.
ഇതിന് ന്യായീകരണമില്ല.
അടുത്തിടെമാറിയ പരിതസ്ഥിതികൾ എങ്ങനെ നമ്മുടെ പദ്ധതിയെ ബാധിച്ചു എന്ന് സംസാരിക്കണം.
എനിക്കിപ്പോഴും ഒരു ചികിത്സ വേണം, തനിക്കിപ്പോഴും വിവാഹമോചനവും വേണം,
അപ്പോൾ ഇതെല്ലാം ഇവിടേക്കെത്തി നിൽക്കുന്നു.
നമ്മുടെ കരാർ നിലനിൽക്കുന്നുണ്ടോ?
ഉണ്ട്.
പക്ഷേ നമുക്ക് കൂടുതൽ വലിയ പ്രശ്നങ്ങളുണ്ട്.
ജെയ്ൻ, ഇവിടെ നിൽക്കുന്ന ഓരോ നിമിഷവും ഞാനൊരു ബാദ്ധ്യതയാണ്.
നിനക്കും, എൻ്റെ അച്ഛനും, എനിക്കുതന്നെയും. നീയെന്താ അത് മനസ്സിലാക്കാത്തത്?
ഞാൻ മനസ്സിലാക്കുന്നു.
-പിന്നെ താനെന്താ ശ്രമിക്കാഞ്ഞത്? -ഞാൻ കുറച്ചു തിരക്കിലായിരുന്നു.
ഒന്നും നടക്കുന്നില്ല.
നീയൊരു ശാസ്ത്രജ്ഞ ആകേണ്ടതാണ്.
നിനക്ക് അവിശ്വസനീയമായ ജിജ്ഞാസയുള്ള ഒരു മനസ്സുണ്ടാകേണ്ടതാണ്.
-ഞാൻ അങ്ങനെയാണ്. എനിക്കുണ്ട്. -വേണ്ടെന്ന് വച്ചു എന്നെനിക്ക് തോന്നുന്നു.
ഞാനെൻ്റെ ജീവിതത്തിൽ ഒരു കാര്യവും വേണ്ടെന്നു വച്ചിട്ടില്ല.
-അതങ്ങനെയാണോ? -അങ്ങനെയാണ്.
-ശരിക്കും? -ശരിക്കും.
എന്നാൽ തെളിയിക്ക്.
ക്ഷമിക്കണം. നിനക്കിത് വേണ്ടെന്ന് എനിക്കറിയാം.
എനിക്ക് പോകണം.
അതൊരു നല്ല ആശയമാണ്.
ഗിൽഡ്ഫോർഡ്.
ഡാഡ്. സ്വാഗതം.
എവിടെയെങ്കിലും പോവുകയാണോ?
വിവാഹജീവിതം ഇതിനകം തന്നെ പരാജയപ്പെട്ടോ?
ഇതൊരു തെറ്റായിരുന്നു.
നിങ്ങൾ ഉറപ്പുതന്നപോലെ അവൾ എന്നെ സഹായിക്കില്ല,
പിന്നെ ഞാനും എല്ലാവരാലും സംശയിക്കപ്പെട്ടേക്കാം.
ഞാൻ ഫ്ലോറൻസിലേക്ക് പോകുന്നു.
അവിടുത്തെ ഗ്രന്ഥശാലയിൽ ഒരു കത്തുണ്ട്,
സെൻ്റ് ഫ്രാൻസിസ് അസീസി എഴുതിയത്, അത് സഹായിച്ചേക്കാം...
ആ വിഡ്ഢിയോ? അയാൾക്ക് ഒരാശയവും ഉണ്ടാകില്ല.
എനിക്കിവിടെ നിൽക്കാനാവില്ല. ഇത് അസാദ്ധ്യമാണ്.
നോക്ക്, ഞാൻ നിന്നോട് എന്താ പറഞ്ഞത്? അസാദ്ധ്യമായി ഒന്നുമില്ല.
എന്നെ നോക്കൂ. എന്നെ വധശിക്ഷയ്ക്ക് വിധിച്ചതാണ്, ഇപ്പോ ഞാൻ ജീവനോടുണ്ട്.
അത് നിൻ്റെ ഭാര്യ കാരണമാണ്.
എൻ്റെ കുട്ടീ. ഇപ്പോൾ നിൻ്റെ ഭാവിയെപ്പറ്റിയാണ് സംസാരിക്കേണ്ടത്.
വാ, ഇരിക്ക്.
ജെയ്ൻ നിന്നെ രാജാവാക്കണം.
നിങ്ങൾ കാര്യമായി പറയുകയാണോ?
ഒരു സഹചാരി എന്ന നിലയിൽ, നീ ആരുമല്ല.
അതായത്, നീ നല്ലൊരു പാവ മാത്രമാണ്.
പക്ഷേ രാജാവായാൽ, നിനക്ക് അധികാരമുണ്ടാകും, അതേ, നിന്നെ സംരക്ഷിക്കാനും
നിനക്കൊരു പ്രതിവിധി കണ്ടെത്താനും.
നിനക്ക് ഓരോ നിമിഷവും ഓരോ വിഭവവും അത് കണ്ടെത്താനായി ഉപയോഗിക്കാം.
ആ സന്തോഷ ദിനം വരെ, നീ സുരക്ഷിതനാണ്,
ഭരണത്തിൽ, സിംഹാസനത്തിൽ.
എന്താ?
ജെയ്നിനെ വിവാഹം കഴിച്ചത് എൻ്റെ ചികിത്സയ്ക്കായല്ല.
അത് രാജ്യത്തിനുവേണ്ടിയായിരുന്നു. നിങ്ങൾക്കുവേണ്ടിയായിരുന്നു.
ശരി, ഞാനൊരു ഭീകരനാണ്,
എൻ്റെ മകൻ ഇംഗ്ലണ്ടിലെ രാജാവാകാൻ ആഗ്രഹിക്കുന്നതുകൊണ്ട്, അല്ലേ?
അവസാനം, ഒരുപാട് കാത്തിരുന്ന ശേഷം എൻ്റെ സൽപ്പേര് വീണ്ടെടുക്കാൻ ആഗ്രഹിക്കുന്നതിന്.
നോക്കൂ ഗിൽഡ്ഫോർഡ്, സത്യം എന്തെന്നാൽ,
ഞാൻ ഒരുപാട് ഊർജ്ജവും പണവും ചെലവിട്ടു,
നിയമലംഘനം നടത്തി, നമ്മളെല്ലാവരെയും അപകടത്തിലാക്കി,
നിൻ്റെ രഹസ്യം ഒളിപ്പിച്ചു, എല്ലാം നീ ജീവനോടിരിക്കാൻ ആയിരുന്നു.
ആകെ ഞാൻ പകരം ചോദിക്കുന്നത് ഇതാണ്.
ഇനി, നിൻ്റെ ഒരു കുറവ് നിന്നെ
മഹത്വത്തിലെത്തുന്നതിൽ നിന്ന് തടയരുത്.
സൂക്ഷിക്കണേ പെറ്റ്. കറുത്ത അണലിയുടെ കടി മാരകമാണ്.
ചിയേഴ്സ്!
മൃഗ-മാനവൻ!
-പെറ്റൂണിയ. -ഭയപ്പെടേണ്ട.
മേരിയിൽ നിന്ന് മുമ്പ് എൻ്റെ ജീവൻ രക്ഷിച്ചതിൽ നന്ദി.
എനിക്ക് നിൻ്റെ സഹോദരൻ്റെ ജീവൻ രക്ഷിക്കാനാകാഞ്ഞതിൽ ദുഃഖമുണ്ട്.
നീ എഡ്വേർഡിനെ രക്ഷിക്കാൻ ശ്രമിച്ചോ?
അതേ, പക്ഷേ പരാജയപ്പെട്ടു.
എല്ലാം എന്നോട് പറയൂ.
ഇപ്പോഴോ ഫിലിപ്സ്?
എന്നാൽ ചെയ്തോളൂ ഹോഡ്ജ്കിൻസ്.
ചെയ്യൂ.
സ്വപ്നങ്ങൾ. ദുരൂഹം, പക്ഷേ സുവ്യക്തം.
കിങ്ങ്സ്ലാൻഡ് ഭടന്മാർ ഒരാളിൻ്റെ നിയന്ത്രണത്തിലാണ്.
ലോർഡ് സെയ്മൂർ?
ഞാൻ ജയിച്ചു.
റാണി.
ലോർഡ് സെയ്മൂർ.
എനിക്ക് കിങ്ങ്സ്ലാൻഡ് ഭടന്മാരുടെ ഒരു പട്ടിക വേണം.
പേരുകളുള്ളത്, നിങ്ങളുടെ പക്കൽ ഉണ്ടെങ്കിൽ?
തീർച്ചയായും.
എന്തിനാ?
അവരുടെ എണ്ണം കൂട്ടാൻ നിങ്ങൾ ഉദ്ദേശിക്കുന്നുണ്ടോ?
ഞാൻ എന്തിനത് ചെയ്യണം?
എൻ്റെ കിങ്ങ്സ്ലാൻഡ് ഭടന്മാർ ഡിവിഷൻ നിയമങ്ങൾ പാലിക്കുന്നു,
അവയില്ലാതെ നമ്മൾ മൃഗ-മാനവരുമായി കെട്ടിപ്പിടിച്ച് കഴിയേണ്ടിവന്നേനെ.
റാണി ആവശ്യപ്പെട്ടതുപോലെ, ഓരോ ഭടൻ്റെയും പേരുവിവരങ്ങൾ.
ഇതാ.
എടാ തെണ്ടീ.
അയ്യോ! കൈ തെന്നിപ്പോയി.
ആ വിദ്യ കുളമായി.
ലോർഡ് സെയ്മൂർ. ഞാനിന്നു രാത്രി ഒരു അത്താഴവിരുന്ന് നൽകുന്നുണ്ട്.
ശരിക്കും?
നിങ്ങൾ എത്തുമെന്ന് പ്രതീക്ഷിക്കുന്നു.
അത്താഴവിരുന്നോ?
ശരിക്കും? ജെയ്ൻ ഒരു അത്താഴവിരുന്ന് നൽകുന്നെന്നോ?
ഞാനും അതാണ് ആലോചിച്ചത്.
ആ പട്ടിയെക്കൊണ്ട് മതിയായി!
ദൈവമേ, അത് അവളാണ്.
അടുത്ത തവണ ഞാൻ നിന്നെ കാണുമ്പോൾ, ഞാൻ ആ പട്ടിയെ ഒരു തൊപ്പിയാക്കി വച്ചിരിക്കും!
ബെസ്.
അവൾ നിന്നെ ഉപദ്രവിക്കാൻ ഞാൻ അനുവദിക്കില്ല. വാക്കാണ്. പോ.
സഹോദരീ. ലോർഡ് സെയ്മൂർ.
സഹോദരീ. എന്തുസംഭവിച്ചു എന്ന് പറയൂ.
ആ പാമ്പ് ചത്തുപോയി.
ചത്തോ?
ആ പെട്ടിയിൽ അതിന് ശ്വസിക്കാൻ ആവശ്യത്തിന് വായു ഇല്ലായിരുന്നെന്ന് തോന്നുന്നു.
പക്ഷേ എന്തായാലും, ചത്തു.
കഷ്ടമായി.
ജെയ്നിന് നൽകാൻ നല്ലൊരു സമ്മാനമായിരുന്നു.
അവൾക്കേതായാലും പ്രകൃതിശാസ്ത്രം ഇഷ്ടമായി.
പ്രിയേ, നീ ആ മൃഗ-മാനവനെ എന്നെക്കൊണ്ട് തെരഞ്ഞെടുപ്പിക്കണമായിരുന്നു.
പാമ്പുകൾ അതീവ ദുർബലരാണ്.
അല്ല. എനിക്കെൻ്റെ സഹോദരിയെ അറിയാം. അവൾ കള്ളം പറയുകയാണ്.
ഭരണാധികാരിക്ക് ആവശ്യമായ
ഇത്തരം സൂക്ഷ്മമായ യോഗ്യതകൾക്കു വേണ്ട ധൈര്യം ബെസ്സിനില്ല.
കൊലപാതകമാണോ ഉദ്ദേശിച്ചത്?
അതേ. ഈ നശിച്ച അത്താഴ വിരുന്നിന് ആ ടൊഫാനയിൽ കുറച്ച് കൊണ്ടുവരണം.
ജെയ്ൻ ഗ്രേ ഇന്നുരാത്രി മരിക്കും.
വഴക്ക് മാറിയോ? വീണ്ടും ചങ്ങാതിമാരാകാം?
വഴക്ക് മാറി. വീണ്ടും ചങ്ങാതിമാരാകാം.
-സുഹൃത്തുക്കളേ. -ഹലോ പ്രിയേ...
ഇപ്പോഴല്ല! സുഹൃത്തുക്കളേ, എൻ്റെ മകൾ, രാജ്ഞി,
നിങ്ങളെ അവളുടെ കുഞ്ഞു വിരുന്നിലേക്ക് സ്വാഗതം ചെയ്യുന്നു.
വന്നതിന് നന്ദി.
എൻ്റെ പ്രിയപ്പെട്ട റാണി,
ഞാനെങ്ങനെ നിങ്ങളുടെ ബുദ്ധിവൈഭവത്തിനും പുത്രീസമാനമായ സ്നേഹത്തിനും
പകരം നൽകും?
എനിക്കുള്ളതെല്ലാം നിങ്ങൾക്കാണ്.
ശരി, കുടിക്കാം.
-ജെയ്ൻ. -ഗിൽഡ്ഫോർഡ്.
നമ്മൾ വഴക്കിടുന്നത് എനിക്കിഷ്ടമല്ല.
പക്ഷേ താനതിൽ മിടുക്കനാണ്.
നന്ദി, താനും അങ്ങനെ തന്നെ.
എനിക്ക് നീ വാക്കുതന്നാൽ മാത്രം മതി.
ശരി. ഞാൻ എല്ലാ വിഭവങ്ങളും അതിനായി സമർപ്പിക്കും,
എഡ്വേർഡിൻ്റെ കൊലയാളിയെ പിടികൂടി ശിക്ഷിച്ചുകഴിഞ്ഞാൽ.
നന്ദി.
അതിരിക്കട്ടെ, അക്കാര്യം എങ്ങനെ നടക്കുന്നു?
ഞാനയാളെ ഇപ്പോൾ ബുദ്ധികൊണ്ട് തോൽപ്പിക്കുകയാണ്.
എനിക്ക് ആകാംക്ഷയുണ്ട്.
തോൽ സഞ്ചി, ചുവന്ന റിബൺ എന്നിവയുണ്ട്,
ഇവിടെയൊരു താക്കോലുണ്ടാവണം എന്നും ജെയ്ൻ പറഞ്ഞു...
റോസ് ഉള്ള പെട്ടിയിൽ.
ഇതിൽ ഒന്നുമില്ല.
അതെവിടെ? നാശം!
നിങ്ങളുടെ രാജ്ഞിയായതുവഴി ഞാൻ ബഹുമാനിതയായിരിക്കുന്നു.
നിങ്ങളെല്ലാവരും എന്നെ സംരക്ഷിക്കും
എന്നെനിക്ക് ഉറപ്പുണ്ട്, കടമയെന്നപോലെ എൻ്റെ കസിനെ സംരക്ഷിച്ച രീതിയിൽത്തന്നെ.
റാണി, ഞാനിതിനായി കാത്തിരിക്കുകയായിരുന്നു.
എൻ്റെ ഹൃദയം നിറഞ്ഞ അഭിനന്ദനങ്ങൾ
പറയാൻ.
നന്ദി മേരി രാജകുമാരി.
പിന്നിൽ അച്ചാറിട്ട ചെസ്റ്റ്നട്ടുകൾ വച്ച്.
-ആകർഷകം. -"അച്ചാറിട്ട ചെസ്റ്റ്നട്ടുകൾ വച്ച്?"
അങ്ങനെയാണ് ഞാൻ വസൂരിയെ അതിജീവിച്ചത്.
അതായത്, നീ വസൂരിയെപ്പറ്റിയാണ് പറയുന്നതെങ്കിൽ,
നീ സ്വാനേജിലെ കസിൻ സൈമണെ ഓർക്കണം.
ഗിൽഡ്ഫോർഡ്, നീ എന്നോടൊപ്പം നാളെ വേട്ടയ്ക്ക് വരണം.
രാവിലെയാണ് മാൻ വേട്ടയ്ക്ക് നല്ലതു.
കഷ്ടം, നാളെ രാവിലെ വേട്ടയാടുന്ന ഒരേയൊരു കാര്യം എൻ്റെ തലയിണയായിരിക്കും.
തീർച്ചയായും. നിനക്കൊരു കള്ളിൽ മുങ്ങിയ കുടിയൻ്റെ സൽപ്പേര് കാത്തുസൂക്ഷിക്കണമല്ലോ.
ഇവനൊരു വഷളനാണ്, അതിന് മൂന്ന് ചിയേഴ്സ്.
വളരെ അതിശയോക്തി കലർന്ന ഒരു പ്രശസ്തിയാണത്.
അതേ.
ഞാൻ ആലോചിക്കുകയായിരുന്നു, നീ പകൽ സമയം ശരിക്കും എന്താണ് ചെയ്യുന്നത്?
ഞങ്ങൾക്ക് അതറിയാൻ ജിജ്ഞാസയുണ്ട്.
അത്, ഞാൻ...
സെയ്മൂർ, എൻ്റെ ജിജ്ഞാസ ആ പാചകക്കാരിയെപ്പറ്റി കൂടുതൽ അറിയാനാണ്.
അവൾ രാജാവിന് വിഷം കൊടുക്കുമെന്ന കാര്യം നിങ്ങൾക്ക് വിചിത്രമായി തോന്നുന്നില്ലേ?
അവളുടെ ലക്ഷ്യം എന്തായിരുന്നിരിക്കണം?
മൃഗ-മാനവർക്ക് മാനവരെ ഉറപ്പായും വെറുപ്പാണല്ലോ. എന്തൊരു മണ്ടൻ ചോദ്യം.
ടോസ്റ്റ് പറയാൻ സമയമായി.
ശരി, ഒരു ടോസ്റ്റ്.
അത് കേട്ടിട്ട് മനോഹരമായിരിക്കുന്നു. നന്ദി ലോർഡ് സെയ്മൂർ.
ഞാൻ പറഞ്ഞപോലെ,
നമ്മുടെ ബുദ്ധിമതിയായ രാജ്ഞിക്ക്,
നമ്മുടെ ഇടയിലെ മൃഗ-മാനവനെ മണത്തു കണ്ടെത്തിയതിന്.
നമ്മുടെ സഭയിൽ ഒരു മൃഗ-മാനവൻ ഉണ്ടെന്ന് ഒരു കിംവദന്തി ഉണ്ടായിരുന്നു,
അപ്പോൾ എനിക്ക് വളരെ നന്ദിയുണ്ട്.
നിൽക്കൂ, ഞാനൊന്ന്...
ഞാൻ എന്നെപ്പറ്റി എത്ര അഭിമാനിക്കുന്നു എന്നതിനെപ്പറ്റി ചില വാക്കുകൾ
പറയാൻ ആഗ്രഹിക്കുന്നു.
വിഷമിക്കേണ്ട, ഇത് ഞാൻ ശരിയാക്കാം.
-നീയിത് എവിടുന്ന് പഠിച്ചു? -മിണ്ടാതിരിക്ക്, ഞാൻ ശ്രദ്ധിച്ചുചെയ്യട്ടെ.
നോക്കൂ, വിധവയായി മൂന്നു കുട്ടികളെ വളർത്തുക എന്നത്
ഞാൻ സ്വീകരിക്കുകയും വിജയിക്കുകയും ചെയ്തിട്ടുള്ള ഒരു വെല്ലുവിളിയാണ്.
-ഇപ്പോൾ, എൻ്റെ മൂത്തവൾ രാജ്ഞിയാണ്. -അമ്മേ.
എൻ്റെ പ്രിയപ്പെട്ട അമ്മ ഒരിക്കൽ ഫ്രാൻസിൻ്റെ രാജ്ഞിയായിരുന്നത് പോലെ.
ആകെ ഏഴാഴ്ചകൾ മാത്രം.
അമ്മമാർക്കായി!
ഞാനൊരു മണ്ടി, ഇവിടെ ഞാൻ മാത്രമേ അമ്മയായിട്ടുള്ളൂ.
കഷ്ടം.
കുടിക്കൂ.
വേണ്ട വേണ്ട, നീ പ്രകടനത്തിന് തയ്യാറാകണം.
എനിക്കായി!
ക്ഷമിക്കണം!
സാരമില്ല വിഡ്ഢീ.
നീ എല്ലാം നശിപ്പിക്കും.
എന്നെ അത്താഴസമയത്ത് പിന്തുണയ്ക്കേണ്ടിയിരുന്നില്ല.
അത് ഞാൻ കുറേ കാലമായി ചെയ്യുന്നു.
താൻ ഇതെങ്ങനെ സഹിക്കുന്നു?
ആളുകൾ പറയുന്നത് നോക്കാറില്ല.
എനിക്ക് അടുപ്പമുള്ളവർക്ക് ഞാൻ ആരാണെന്ന് കൃത്യമായി അറിയാം.
ശരി. എന്താ ഇവിടെ ഉള്ളത്?
ഇത് അക്ഷരങ്ങൾ പോലെയുണ്ട്, പക്ഷേ വായിക്കാൻ വയ്യ. എന്തോ കോഡ് ആണ്.
ഇത് കുറ്റബോധത്തിൻ്റെ ഒരു ലക്ഷണമല്ലെങ്കിൽ, മറ്റെന്താവും എന്ന് അറിയില്ല.
ഇത് ആറ്റ്ബാഷ് അല്ല. ഇത് പകരത്തിനുള്ള സൈഫറും അല്ല.
ഇതാണ് ആൽബെർട്ടി സൈഫർ.
എന്താണെന്ന്?
ഞാൻ അരാമൈക് സംസാരിക്കില്ല, പക്ഷേ ഞാനൊരു മണ്ടനും അല്ല.
എൻ്റെ കൂടെ വരൂ.
ശരി.
അതാ അവിടെയുണ്ട്.
ഇതൊരു സൈഫർ വീലാണ്.
ഇതെന്തിനാണ് നിനക്ക്?
ഹെൻട്രി രാജാവ് പരിശുദ്ധ റോമാചക്രവർത്തിയോട് സൈഫറിലാണ് സംവദിച്ചിരുന്നത്,
സ്വന്തം വിവാഹമോചനത്തിനു ശ്രമിച്ചിരുന്നപ്പോൾ.
അപ്പോൾ അദ്ദേഹം അടുപ്പക്കാരെ പഠിപ്പിച്ചു, പിന്നെ എൻ്റെ അച്ഛൻ എന്നെ പഠിപ്പിച്ചു.
അപ്പോൾ അത് സെയ്മൂറിനും അറിയാം. ദൈവമേ, താൻ മിടുക്കൻ തന്നെ.
തീർച്ചയായും ഞാൻ മിടുക്കനാണ്.
വെള്ളപ്പട്ടുടുത്ത രാത്രി
അറ്റമെത്തുന്നതേയില്ല
ഞാനെഴുതിയ കത്തുകൾ
അയയ്ക്കാനാഗ്രഹമില്ല
എനിക്ക് നഷ്ടമായ സൗന്ദര്യം
മുമ്പ് ഈ കണ്ണുകൾ കൊണ്ട്
സത്യമെന്താണെന്ന്
എനിക്കിനി പറയാനാവില്ല
കാരണം ഞാൻ നിന്നെ സ്നേഹിക്കുന്നു
അതേ, ഞാൻ നിന്നെ സ്നേഹിക്കുന്നു
ഞാനെങ്ങനെ നിന്നെ സ്നേഹിക്കുന്നു
ഓ, യേ...
ഞാൻ നിന്നോട് എൻ്റെ വാതിൽക്കൽ വരാനാണ് പറഞ്ഞത്.
ഇത് ധീരതയുടെ ഒരു മഹദ് പ്രകടനമാണ്.
എനിക്ക് പ്രകടനങ്ങൾ വെറുപ്പാണ്, എനിക്ക് ധീരതയും വെറുപ്പാണ്.
ഫ്രാൻസെസ്, എൻ്റെ കുളിരുന്ന പ്രണയമേ.
എല്ലാ രാത്രിയും ഞാൻ സുഖമായുറങ്ങും,
മദ്യലഹരിയിലെ സ്വപ്നങ്ങളിൽ, നാം കെട്ടുപിണഞ്ഞ് കിടക്കുന്നത് കണ്ട്,
നഗ്നരായി.
എൻ്റെ ദൈവമേ.
നീ എന്നേയ്ക്കും എൻ്റെ ഭാര്യയാകുന്ന ബഹുമതി എനിക്ക് നൽകുമോ?
ഇല്ല!
പക്ഷേ ഞാൻ നിന്നെ സ്നേഹിക്കുന്നു!
പ്ലീസ്, എന്നെ സ്നേഹിക്കരുത്.
പിന്നെ, എനിക്ക് ഒരു ഭർത്താവിനെ ആവശ്യമെങ്കിൽ, ആവശ്യമില്ലെനിക്ക്,
ഞാൻ നിന്നെ തെരഞ്ഞെടുക്കില്ല.
അതെന്താ?
സ്റ്റാൻ, നീ ഭർത്താവാകാൻ പറ്റിയവനല്ല.
ഞാൻ അങ്ങനെ ആണ്. ഞാൻ ഭാര്യാസ്നേഹത്തിൻ്റെ മാതൃകയാണ്.
ശരി, നീ അങ്ങനെയായിരുന്നെങ്കിൽ,
നിൻ്റെ അച്ഛനും ഞാനും ജെയ്നിനെ വിവാഹം കഴിക്കാൻ നിന്നെ തെരഞ്ഞെടുത്തേനെ,
ഗിൽഡ്ഫോർഡിനെ അല്ല.
ആണോ? എങ്കിൽ അത് ആനമണ്ടത്തരമായി, കാരണം ഗിൽഡ്ഫോർഡ് ഒരു...
കാരണം ഗിൽഡ്ഫോർഡ് ഒരു എന്ത്?
-ഒന്നുമില്ല. -അവൻ എന്താണ്?
അവന് ഗുഹ്യരോഗമുണ്ട്.
നിനക്കെന്നെ ഇനിയും കാണണമെങ്കിൽ,
നീ എല്ലാ കാര്യങ്ങളും എന്നോട് പറയണം, ഇപ്പോൾ.
ഫ്രാൻസെസ് വിഷം കുടിക്കുന്നതിൽ നിന്ന് നീ എന്തിനാണ് തടഞ്ഞത്?
നിനക്കവളെ വേണോ?
കാരണം ഓരോ കൊലപാതകത്തിനും ഒരുദ്ദേശം വേണം.
ശരിയാ!
ആ കൊച്ചു തെമ്മാടികൾ.
ജെയ്ൻ അവൻ്റെ കൂടെ ദിവസം മുഴുവൻ എന്തുചെയ്യുകയാവും?
വല്ല പ്രണയലീലയും ആടുകയാവും.
നീയെന്നെ അഴിച്ചു വിടുമെന്ന് കരുതട്ടെ പ്രിയേ?
എന്തൊക്കെയോ നടക്കുന്നുണ്ട്.
വേറൊരു വിചിത്രമായ കാര്യം അറിയാമോ?
പടിഞ്ഞാറേ ലായത്തിലെ കുതിരക്കാരെ എല്ലാം പറഞ്ഞുവിട്ടു.
ജെയ്നിൻ്റെ ഉത്തരവ്.
ജെയ്നിൻ്റെ ഉത്തരവോ?
പടിഞ്ഞാറേ ലായത്തിൽ അവൾക്കെന്താ കാര്യം?
എനിക്കത് അറിയാതെ വയ്യ.
വിചിത്രമായത് എന്തൊക്കെയോ നടക്കുന്നുണ്ട്, ഞാനത് കണ്ടുപിടിക്കാൻ പോവുകയാണ്.
പുലരി അണയുമ്പോഴും നമ്മുടെ സാഹസികരായ കോഡ് വേട്ടക്കാർക്ക്
സെയ്മൂറിനെ കുറ്റാരോപിതനാക്കാവുന്ന ഒരു തെളിവും കണ്ടെത്താനായില്ല.
പക്ഷേ അവർ കണ്ടെത്തിയത്...
"എൻ്റെ രഹസ്യഭാഗങ്ങൾ ഒരിക്കൽക്കൂടി തരളിതമാകുന്നു
"നിൻ്റെ പിന്നിൽ ചാട്ടവാറ് കൊണ്ടടിക്കുമ്പോൾ. ചിയേഴ്സ്, മേരി."
അവളിത് സെയ്മൂറിന് എഴുതിയതാണ്.
എല്ലാം വഷളത്തരം തന്നെ.
ഇത് കേൾക്കൂ.
"ഫിറെൻസെയിലെ മറ്റ് പൗരന്മാരെപ്പോലെയല്ല,
"നിൻ്റെ വിഡോമേക്കർ ആ ജോലി നന്നായി ചെയ്യുന്നു."
ഇതവൻ അവൻ്റെ ലിംഗത്തെപ്പറ്റി ആണോ പറയുന്നത്?
നിൽക്കൂ. ലിംഗമല്ല, അത് വിഷമാണ്.
"ഫ്ലോറൻ്റൈൻ വിഡോമേക്കർ," അതായത് ടൊഫാന.
-ആ വിഷമാണ് എഡ്വേർഡിനെ കൊന്നത്. -അവർ ഒരുമിച്ച് അവനെ കൊന്നു.
മേരിക്ക് സഹോദരനോട് സ്നേഹമുണ്ടെന്ന് ഞാൻ കരുതി.
ദൈവമേ, ഞാനൊരു പൊട്ടിയാണ്.
ആളുകൾ സ്വാർത്ഥരും നിരാശപ്പെടുത്തുന്നവരുമാണ്.
എനിക്ക് രാവിലെ ഒരു കൗൺസിൽ മീറ്റിംഗ് വിളിക്കണം.
നമുക്ക് നിൻ്റെ അച്ഛനെ പോയി കാണാം.
നേരം വെളുക്കാറായി.
സൂക്ഷിക്കണം.
മേരി?
ജെയ്ൻ രാജ്ഞി. പടിഞ്ഞാറേ ലായത്തിൽ നിന്ന് വരികയാണെന്ന് ഞാൻ പന്തയം വയ്ക്കാം.
ഞാൻ അങ്ങോട്ടു പോവുകയാണ്.
അരുത്! നിൽക്ക്, മേരി, നീ പോകരുത്.
ശരിക്കും? ഞാൻ പോകരുതെന്നോ?
അതിൻ്റെ കാരണം?
കാരണം...
ഓരോ സ്ത്രീയുടെ ജീവിതത്തിലും അവൾ കരുതുന്നതിലും വേഗം പശ്ചാത്തപിക്കുന്ന
ആലോചിക്കാതെ, വെപ്രാളം പിടിച്ച്,
തീരുമാനം എടുക്കുന്ന ഒരു സമയം വരും.
ജെയ്നിന് ആ നിമിഷം വന്നിരിക്കുന്നു.
നീ എഡ്വേർഡിനെ കൊന്നു.
എൻ്റെ കയ്യിൽ തെളിവുണ്ട്.
ആ നശിച്ച കത്ത് എനിക്ക് താ!
നീ രാജ്ഞിയല്ല.
സിംഹാസനമൊഴിയ് അല്ലെങ്കിൽ മരിക്ക് ജെയ്ൻ.
അധികാരമൊഴിയ് അല്ലെങ്കിൽ മരിക്ക്!
ഇപ്പോൾ ഫ്രാൻസെസിന് ഗിൽഡ്ഫോർഡിൻ്റെ രഹസ്യമറിയാം.
ജെയ്നിന് മേരിയുടെ രഹസ്യമറിയാം എന്ന് മേരിക്കറിയാം.
എനിക്കും ഒരു രഹസ്യമുണ്ട്.
ഗൂഢോദ്ദേശങ്ങൾ ലക്ഷ്യം വച്ചുകൊണ്ട് വരുത്തുന്ന മനഃപൂർവമായ അവ്യക്തത.
അല്ലെങ്കിൽ, സാധാരണക്കാരൻ്റെ ഭാഷയിൽ, ഒരു വഴിത്തിരിവ്.
കാരണം എഡ്വേർഡ് ജീവനോടുണ്ട്.
ജീവനോടുണ്ട്!
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ ശ്രീസായി സുരേന്ദ്രൻ